**Datganiad Mynediad i Dramffordd y Gogarth**

**Cyflwyniad**

Mae'r Dramffordd yn atyniad treftadaeth wedi'i leoli ar y Gogarth Fawr gyda golygfeydd trawiadol dros Draeth y Gogledd yn Llandudno, gan ddenu mwy na 160,000 o deithwyr bob blwyddyn. Gallwch ddechrau eich taith naill ai o Orsaf Fictoria ar Church Walks neu o’r Orsaf ar y Copa, gan newid tram yn yr Orsaf Hanner Ffordd. Mae'r daith yn oddeutu 1 filltir, yn codi i 650 troedfedd uwchben lefel y môr ac yn cymryd tua 20 munud bob ffordd. Gallwch dorri’r siwrne mewn unrhyw orsaf i fwynhau'r golygfeydd a'r cyfleusterau cyfagos cyn ail-gydio yn y daith hwyrach ymlaen. Mae tocynnau un ffordd, yn ogystal â thocynnau dychwelyd ar gael am brisiau gostyngol i grwpiau, ysgolion a theuluoedd.

**Cyrraedd yno**

**Mewn Car**

Mae digon o le parcio yng nghanol tref Llandudno ar gyfer Gorsaf Fictoria. Prin iawn yw lle i barcio wrth Orsaf Fictoria oherwydd ffyrdd cul a pharcio i drigolion lleol, fodd bynnag, gellir gollwng ymwelwyr tu allan i Orsaf Fictoria (Church Walks).

Nid oes unrhyw gyfleusterau parcio wrth yr Orsaf Hanner Ffordd.

Mae'r Orsaf ar y Copa ger y Maes Parcio ar y Copa sy'n wastad ac yn ymarferol gyda llefydd parcio ar gael yn agos at yr orsaf ac sy'n rhoi mynediad addas i'r anabl ac i unigolion mewn cadeiriau olwyn.

**Ar Gludiant Cyhoeddus**

Mae gwasanaeth bws cyhoeddus i'r Copa – Bws Arriva Rhif 25. Gellir dal y bws o’r arhosfan bws y tu allan i M&Co ar Gloddaeth Avenue (nid yw’n rhedeg ar ddydd Sul nac ar Ŵyl y Banc).

**Mynediad i Gerbydau’r Tram**

Rhaid dringo i fyny tri gris serth i gyrraedd y mynediad i’r tramiau. Gall staff gynorthwyo unigolion ar y cerbydau os oes angen. Mae Cerbydau’r Tramiau yn agored i’r elfennau, nid oes ffenestri ar y cerbydau felly gwnewch yn siŵr eich bod yn gwisgo dillad addas.

Wrth gamu oddi ar y cerbyd yn yr Orsaf Hanner Ffordd bydd mynediad i'r tram nesaf ar rodfa lydan sy’n cynnig golygfeydd o'r tŷ weindio a hysbysfyrddau llawn gwybodaeth sy’n olrhain hanes y tram. Mae seddi ar gael wrth i chi aros am eich tram.

**Cadeiriau olwyn**

Dim ond lle i 2 gadair olwyn neu 2 bram a geir ar bob tram. Os bydd eich tram yn llawn yna gofynnir yn garedig i chi adael eich cadair olwyn yng Ngorsaf Fictoria. Fel arall, efallai bydd yn rhaid i chi aros am y tram nesaf. Yn anffodus, ni ellir caniatáu cadeiriau olwyn/sgwteri trydan oherwydd dyluniad ac adeiladwaith Fictoraidd a hanesyddol y Tram. Fodd bynnag, gellir gadael y rhain yn ddiogel ar y platfform wrth i chi fwynhau eich taith yno ac yn ôl ar y tram; bydd staff yn eich helpu i storio eich eiddo.

**Pramiau**

Dim ond lle i 2 gadair olwyn neu 2 bram sydd ar bob tram. Os bydd ei tram yn llawn yna gofynnir yn garedig i chi adael eich pram yng Ngorsaf Fictoria; bydd staff yn eich helpu i'w storio. Dylech fynd ag unrhyw eiddo personol gyda chi. Fel arall, efallai bydd yn rhaid i chi aros am y tram nesaf.

Mae'n rhaid tynnu babanod allan o'u pramiau/cadeiriau gwthio a rhaid i oedolyn sy'n eistedd ofalu amdanynt ar eu glin.

**Cyfleusterau**

Mae toiledau ar gael yn y 3 gorsaf ar y Dramffordd. Dim ond yn yr Orsaf Hanner Ffordd a'r Ganolfan Ymwelwyr ar y Copa y ceir cyfleusterau toiled hygyrch i unigolion mewn cadeiriau olwyn.

Mae dolen wrando ar gael yn y Swyddfa Docynnau yng Ngorsaf Fictoria.

Llyfrynnau â fformat mawr i’w cael ar gais.

**Gwybodaeth Ychwanegol**

Os oes gennych unrhyw ymholiadau am deithio ar y Dramffordd, cysylltwch â ni drwy ffonio neu e-bostio a bydd ein staff yn fwy na hapus i roi cyngor i chi am y cyfleusterau sydd ar gael, yn ogystal â rhoi gwybodaeth ynglŷn â hygyrchedd y safle a'r amser gorau i drefnu eich taith.

Mae Tramffordd y Gogarth wedi ymrwymo i ddarparu mynediad sy’n gyfartal i bawb gan ymdrechu i wneud pob taith mor bleserus ag sy’n bosib.

Tramiau yn rhedeg o ddiwedd Mawrth i ddiwedd Hydref, 7 diwrnod/wythnos, 10am-6pm (cau am 5pm yn ystod mis Mawrth a Hydref yn unig), os yw’r tywydd yn caniatáu.

Y daith olaf yn ôl yn gadael 40 munud cyn cau’r dramffordd.

Am ragor o wybodaeth ac i archebu lle-

**Ffôn:** (01492) 577877

**E-bost:**  tramwayenquiries@conwy.gov.uk

**Gwefan:**  [www.greatormetramway.co.uk](http://www.greatormetramway.co.uk)

Neu cysylltwch â ni trwy:

Facebook: [www.facebook.com/greatormetramway](http://www.facebook.com/greatormetramway) neu

Twitter: [www.twitter.com](http://www.twitter.com) Tramffordd y Gogarth Fawr